cyanic-selkie/wikianc huggingface dataset:
Kildebergart
Opphavet til organisk materiale
Kildebergarten må ha inneholdt en stor mengde organisk materiale, som grunnlaget for generering av hydrokarboner. Dette organiske materialet er blitt avsatt sammen med sedimenter i havet eller i vannrikt miljø på land. Materialet har opprinnelig vært planterester eller mikroskopiske organismer som har levd i eller nær vannet. Forholdene må ha vært slikt tilrette at en stor andel av dette organiske materialet ikke umiddelbart er blitt brutt ned, men har blitt værende i sedimentene. En stor sedimentasjonsrate eller et oksygenfattig miljø vil bidra til å bevare det organiske materialet.
Andelen av organisk materiale i et sediment oppgis ofte i vektprosent, angitt som TOC - total organic content eller totalmengde organisk materiale. En vurdering av det nåværende TOC-innholdet i en bergart er viktig for å anslå om denne kan ha fungert som hydrokarbon-kilde. En bergart med TOC i intervallet 4-12 % betegnes som svært god.
Omdanning til hydrokarboner
Etter hvert som tykkelsen av sedimentlagene over kildebergarten øker, vil trykk og temperatur øke. Det organiske materialet blir da brutt ned og omdannet til hydrokarboner. Omdanningen skjer først til kerogen, en kompleks blanding hydrokarboner som ikke er løselige i vanlige løsningsmidler for olje. Kerogen kan videre omdannes til olje eller gass.
Temperaturintervallet det olje og gass kan dannes svarer til et dybdeintervall i jordskorpen der kildebergarten må befinne seg under prosessen, og dette intervallet kalles oljevinduet eller oljekjøkkenet. Dybdeintervallet kan variere med lokale forhold, men vil typisk ligge omkring 2,000–4,500 m.
Modning
Hydrokarbonene i kildebergarten gjennomgår en modningsprosess, som avhenger både av trykk- og temperaturforhold, og av tidsforløpet. I en moden kilde pågår prosessen med omdanning av hydrokarboner. En umoden kilde vil ennå ikke være i stand til å produsere hydrokarboner, mens en overmoden kildebergart har brukt opp sitt organiske materiale og vil ikke lenger generere olje og gass.
Migrasjon
Olje og gass vil på grunn av tetthetsforskjeller kunne strømme oppover og ut av kildebergarten, dersom denne er tilstrekkelig permeabel. Transporten av hydrokarboner fra av en kildebergart kalles migrasjon. Primær migrasjon er transport ut av kildebergarten, mens sekundær migrasjon er den etterfølgende transporten gjennom overliggende sedimenter.
Kildebergarter i Nordsjøen og i Norskehavet
En rekke kildebergarter har bidratt til petroleumsforekomstene på norsk kontinentalsokkel. Skifer i formasjonen som på engelsk side kalles Kimmeridge og på norsk side Draupne er en av de viktigste kildene til olje i Nordsjøen. Denne skiferen er avsatt for omkring 145 millioner år siden, i slutten av jura-perioden. Også i Norskehavet er skifer i øvre jura viktige kilder. Kimmeridgeskiferen er yngre enn Brent-formasjonen som inneholder mange av dagens reservoar. På grunn av forkastninger er den yngre kildebergarten blitt liggende dypere enn reservoarbergarten, slik som vist på prinsippskissen til høyre.
Afrikamesterskapet i fotball 1986
Afrikamesterskapet i fotball 1986 ble arrangert i Kairo og Alexandria i Egypt i 1986.
Janor
Janor, eller Command Ridge, er et høydedrag vest på Nauru som er landets høyeste punkt. Det har en høyde på 65 meter over havet.
Ragnhild Male Hartviksen
Ragnhild Male Hartviksen (født 15. juli 1976) er en norsk politiker (Ap). Hun er siden 2021 innvalgt på Stortinget for Akershus som fast møtende vararepresentant for utenriksminister Anniken Huitfeldt.
Hartviksen er utdannet pedagogisk-psykologisk rådgiver. Hun har vært aktiv i lokalpolitikken i Asker og tillitsvalgt i Fagforbundet.
Birger Knudtzon
Birger Knudtzon (født 19. februar 1936) er en norsk tidligere roer.
Han representerte Norge under Sommer-OL 1964, der han ble nummer 9.
Afrikamesterskapet i fotball 1988
Afrikamesterskapet i fotball 1988 ble arrangert i Casablanca og Rabat i Marokko i 1988.
Ingolf Kristiansen
Ingolf Kristiansen (født 10. juni 1938) er en norsk tidligere roer.
Han representerte Norge under Sommer-OL 1964, der han ble nummer 9.
Eodorcadion
Eodorcadion er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Dorcadiini er små til middelsstore, tettbygde trebukker, vanligvis mørke på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige. Hos slekten Eodorcadion har de fleste av artene hvite striper på dekkvingene.
Levevis
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.
Utbredelse
Artene finnes helst i tørre områder. Denne slekten er utbredt i den østlige delen av den palearktiske sone (Asia nord for Himalaya).
Eilif Brodtkorb
Eilif Magnus Brodtkorb (født 18. juli 1936 i Holmestrand) er en norsk tidligere roer.
Han representerte Norge under Sommer-OL 1964, der han ble nummer 9.
Anna av Østerrike (1573–1598)
Anna av Steiermark, Anna Konstantina, (født 16. august 1573 i Graz, død 10. februar 1598 i Warszawa) var polsk dronning gjennom sitt ekteskap med Sigismund III. Ekteskapet ble inngått 31. mai 1592.
Da ektefellen et halvt år senere arvet den svenske tronen ble hun også dronning av Sverige.
Bakgrunn
Anna var datter av erkehertug Karl av Steiermark (keiser Ferdinand IIs far) og hans hustru Maria av Bayern.
Ekteskap
Ekteskapet mellom Sigismund og Anna var blitt arrangert som en allianse mellom Polen og Habsburg. Store deler av den polske adelen var i mot alliansen og dette medførte at Anna ble upopulær allerede før hun ankom landet. Den anti-habsburgske polske adelen sendte vakter til grensen for å hindre henne i å ta seg inn i landet fra Praha, men hun klarte å unngå dem.
I 1594 fulgte hun etter ektefellen til Sverige, hvor hun ble kronet som svensk dronning 19. februar. Hun hadde måttet la datteren være igjen i Polen som pant og fryktet at det samme ville skje om hun fødte barn i den tiden hun var i Sverige. Hun fikk en datter, Katarina, i Sverige og dåpen ble feiret med store festligheter ved hoffet. Barnet døde kort tid etter.
Anna ble oppfattet som elskverdig, men distansert. Hun på sin side oppfattet svenskene som kjettere og opprørere og viste seg bare ved offisielle seremonier. Ved avreisen fra Sverige fikk hun Linköping, Söderköping og Stegeborg i forlening og det ble satt som vilkår at hun respekterte innbyggernes protestantiske tro.
Anna og Sigismund skal etter hvert ha blitt glad i hverandre og hun ble godt likt i Polen for sitt kultiverte vesen. Hun fødte fem barn og døde i barselseng i forbindelse med siste fødsel.
Etter Annas død giftet Sigismund seg med hennes søster Konstantia.
The Bluff
The Bluff er et høydedrag som er det høyeste punktet på Caymanøyene. Det har en høyde på 43 meter over havet og befinner seg øst på øya Cayman Brac.
Bahrains Grand Prix 2005
Bahrains Grand Prix 2005 (Offisielt navn Formula 1 Gulf Air Bahrain Grand Prix 2005) var et Formel 1-løp arrangert 1. april – 3. april 2005 på Bahrain International Circuit i Bahrain. Det var det tredje løpet i Formel 1-sesongen 2005. Løpet var det varmeste løpet i Formel 1's historie, med en lufttemperatur på 42°C, og en banetemperatur på hele 56°C.
Løpet
Noter til tabellen:
Telemark Arbeideridrettskrets
Telemark Arbeideridrettskrets (stiftet 14. februar 1932 som Telemark og Vestfold Arbeideridrettskrets) var en av flere idrettskretser under Arbeidernes Idrettsforbund. På kretstinget 19. november 1933 ble det bestemt å dele kretsen i to, Telemark Arbeideridrettskrets og Vestfold Arbeideridrettskrets. Formann Herman Elseth forsatte da som formann i Telemark-kretsen.
Kretsens formenn:
Lydrikesläran
Lydrikesläran eller Alinska skolan, (norsk; Lydrikelæren) var en skole og en tendens innenfor svensk juridisk tenkning i siste kvartal av 1800-tallet, formulert opprinnelig av historie- og rettsprofessor Oscar Alin ved Uppsalas universitet. Hans hovedpåstand var at Kieltraktaten gjorde Norge til et svensk lydrike og ga nordmennene en folkerettlig plikt til å gå inn i unionen med Sverige i 1814. Lydrikesläran fikk mange tilhengere blant Olins studenter, blant konservative politikere i Riksdagen, og i avisen Stockholms Dagblad. Utenriksminister Johan Douglas var også en forkjemper for Lydrikesläran, og Sverige viste tidvis til denne læren også i forbindelse med Unionsoppløsningen i 1905, men alt i alt var det den konkurrerende Jamlikhetsteorin som dominerte svensk politikk og i svensk media, og som norske jurister og politikere ivrig fremmet.
Tilhengerne av Lydrikesläran mente - oppsummert - at Kieltraktaten var den eneste gjeldende folkerettslige traktat som bestemte rammene for unionen mellom Norge og Sverige, og at denne traktaten bestemte svensk herredømme over Norge. De mente at Mossekonvensjonen ikke erstattet Kieltraktaten, men bare innebar at den svenske monarken etter sin suverene vurdering tillot sine norske undersåtter å etablere den unionen som Kieltraktaten bestemte, på visse vilkår. Etter dette synet er Novembergrunnloven bare det norske folkets kodifisering av sine folkerettslige plikter etter Kieltraktaten, som avtalt gjennom Mossekonvensjonen. Først med den svenske kongens godkjenning av Novembergrunnloven mente de at unionen ble etablert, ikke gjennom kongevalget eller Novembergrunnloven. Alin-skolen mente at Riksakten i 1815 bare var en praktisk samling og kodifisering av unionens lovakter, og at det alene var Kongens godkjenning av det norske Stortingets unionsvedtak som formelt etablerte unionen. Dette synet var konsistent med Kieltraktatens bestemmelser om at den svenske konge var Norges lovlige og suverene hersker.
Forut for unionsoppløsningen i 1905 hevdet Alin og en rekke svenske diplomater og politikere, at Norge ikke hadde rett til å opprette sitt eget konsulatvesen, fordi verken Kieltraktaten eller unionsdokumentene (Mossekonvensjonen, Novembergrunnloven, Riksakten) ga Norge rett til egen utenrikstjeneste eller å føre en egen utenrikspolitikk. Her inntok norske forhandlere, jurister og liberale svenske ledere det motsatte synet - at Kieltraktaten gjenopprettet Norges suverenitet på alle områder unntatt de som eksplisitt innskrenkes gjennom traktaten eller unionsdokumentene. Og siden ingen av disse dokumentene nevner utenriksvesenet eller utenrikspolitikken, var det etter dette syn fullt legitimert at Norge nyttet sin suverenitet til å utøve sin egen utenrikspolitikk gjennom sitt eget utenriksvesen.
Lydrikesläran ble grundig studert av den svenske forskeren Evert Vedung på 1960- og 70-tallet, men har ikke vært underlagt nyere studier i noe omfang.
Kieltraktaten og unionens rettslige basis
Sverige anså Kieltraktaten som den rettslig bindende avtalen som la basis for det svenske overherredømme over Norge i unionstiden. Men det var ulike skoler innen forståelsen av hvor langt denne overhøyhet strakk seg. Da unionen i større grad ble utfordret fra norsk side, særlig med parlamentarismen fra 1880-årene, utviklet Oscar Alin den såkalte Lydrikesläran som formet konservative svenske politikeres motstand mot unionsoppløsning de kommende tjue årene.
I Norge ble den konkurrerende Jamlikhetsteorin framført av rettsprofessorene Torkel Halvorsen Aschehoug, Ludvig Mariboe Benjamin Aubert, og Bredo von Munthe af Morgenstierne d.y.. Men også i Sverige hadde dette synet sine bred støtte, anført av Uppsala-professoren Herman Ludvig Rydin fra 1863, og etter hvert av professor Hans Forssell.
Striden gjaldt forståelsen og endringen av artikkel 4 i Kieltraktaten, som i løpet av forhandlingene ble endret fra å anvise Norge som en del av Kongeriket Sverige («tillhöra konungariket Sverige»), til i den endelige ordlyden å tilhøre kongen personlig («tillhöra Hans Maj:t Konungen av Sverige»). Mens Oscar Alin anså tekstendringen som rent språklig, mente Herman Rydin og Hans Forssell at endringen var substansiell og innebar at Norge ikke ble avhendet til Sverige, men til den svenske monarken og hans etterkommere. Forssell mente at Kieltraktatens artikkel 4 gav «åt Sveriges Konung en ny krona, suveräniteten över ett nytt rike, och åt Sveriges rike icke besittning av Norge, icke herravälde eller suveränitet över Norge, men rätten att vara med Norges rike under en konung förenat.» Kongen skulle være felles, men de to landene var ellers suverene og likeverdige, ifølge dette synet. Tilhengerne av Jamlikhetsteorin viste videre til at teksten ble endret fra å gjøre Norge innlemmet («och därmed förbliva införlivade») til å fastslå at Norge skulle utgjøre et kongerike forent med Sverige («och utgöra ett konungarike förenat med Sverige»).
Alin og Alin-skolens hovedpunkt var ikke bare at Kieltraktaten var unionens primære rettsgrunnlag, men at Sverige - tross senere avtaler og konvensjoners innrømmelser - alltid kunne velge å falle tilbake til Kieltraktatens bestemmelser om Sveriges absolutt herredømme over Norge. Den selvstendighet Kongen hadde godkjent med sammenkallingen av Stortinget i oktober 1814, revisjonen av Novembergrunnloven, og det norske kongevalget, var etter Alins syn underordnet Kieltraktatens bestemmelser og kunne når som helst tilbakekalles. Dette ble da også tidvis forsøkt gjort av den svensk-norske Kongen utover 1800-tallet.
Selv Oscar Alin innrømmet at denne endringen i alle fall innebar at de fire norske amtene utgjorde en helhet (et kongerike), i motsetning til hva man kunne hevde om en hvilken som helst annen gruppe av provinser innenfor Sverige. Men Alin mente altså at dette 'kongeriket' var å anse som en del av staten Sverige, og her gikk det viktige skillet mellom de to rettsforståelsene. Tilhengerne av jamlikhetsteorien gikk svært langt i motsatt retning - Rydin og den norske professor Ludvig Aubert mente at Kieltraktaten ikke forpliktet Norge til å gå i union med Sverige - det forpliktet Norge bare til å bryte foreningen med Danmark og anerkjenne svenskekongen som Norges konge. Traktaten innebar etter dette syn ingen plikt til å gå i union med Sverige, derimot ga traktaten Sverige retten til å være forent med Norge. Ludvig Aubert gjorde som de radikale juristene i 1814, med henvisning til naturrettslæren om samfunnskontrakten etter Grotius og Rousseau, mente han at Kieltraktaten ikke var bindende for Norge fordi kontrakten mellom nordmennene og kong Frederik VI ble brutt, da han frasa seg herredømmet over Norge. Naturrettslæren anså i et slikt tilfelle at Kongen sa opp samfunnskontrakten med det angjeldende folk, og førte suvereniteten tilbake til folket og skapte en ny, suveren stat.
Den norske statsrettslærde Torkel Aschehoug gikk enda lengre, og mente i 1891 at Kieltraktaten brøt med folkeretten.
Betydningen av Mossekonvensjonen, Novembergrunnloven og Riksakten
Oscar Alin anså det norske Stortinget som rebeller som gjorde opprør mot sin lovlige svenske konge. Når Karl Johan gjennom Mossekonvensjonen anerkjente 17. mai-grunnloven som fundament for det videre svenske styre av Norge, og avtalte at fremtidige, større avgjørelser som gjaldt Norge skulle godkjennes av Stortinget, mente Alin at slike bestemmelser lå innenfor Sveriges rett å avtale. Etter dette synet var svenskenes innrømmelser bare et utslag av valg de foretok som suveren myndighet, og innebar ikke noen anerkjennelse av at de stod overfor en suveren, norsk stat. I tråd men Alins hovedoppfatning at Kieltraktaten etablerte unionen, mente han dermed at den norske Grunnloven ikke var en selvstendig norsk konstitusjon, men det første norske unionsdokumentet. I forlengelsen av dette fulgte det at ingen endring av den norske grunnloven kunne skje uten gjennom forhandling mellom Norge og Sverige - et syn som aldri fullt dominerte svensk politikk, men som sent i unionstiden avfødte et krav fra svenske konservative om å at Sverige skulle foreta en fullstendig revisjon av grunnloven.
Ludvig Auberts syn var diametralt omvendt, Eidsvollsmennene handlet som lovlig, nasjonal myndighet og kong Christian Frederik ledet an i en legitim krig mot en annen stat. I dette perspektivet var Mossekonvensjonen en internasjonalt bindende traktat mellom to suverene stater. Ved å godta kongevalg, innrømmet den svenske kongen gjennom Mossekonvensjonen at han var å betrakte som en fremmed fyrste, som innrømmet Stortinget retten til å velge konge - og satte sin lit til å bli valgt. Til alt overmål lot svenskene det gjenstå for Stortinget å ratifisere Mossekonvensjonen senere, hvilket jo Stortinget teoretisk sett kunne unnlate å gjøre. De norske rettslærde mente at Sverige gjennom Mossekonvensjonen oppga bestemmelsene i Kieltraktaten og erstattet denne med en ny, folkerettslig bindende avtale som det var Stortingets suverene rett å enten godta eller forkaste. Forhandlingene innebar dessuten i seg selv en svensk anerkjennelse av Norge som en suveren stat.
Det ble da også raskt klart at Stortinget nektet å velge Karl XIII til norsk konge i denne omgang, først ville Stortinget vedta en ny grunnlov og deretter ta stilling til kongevalget («Konstitution först, konung sedan»). Det kom i november til kompromiss: «Norge skulle, såsom ett självständigt rike, under vissa villkor förenas med Sverige under en konung», og videre at «Konungavalet icke skulle företagas, innan man blivit enig om de förändringar, som rikets Grundlag skulle undergå». Svenskene måtte motvillig gå med på å utsette kongevalget, men ifølge tilhengerne av lydrikesteorien innebar dette på ingen måte noen tilsidesettelse av Kieltraktaten. De mener Kongen gjennom Mossekonvensjonen gjør det rebelske Stortinget til en lovlig forsamling, og bemyndiger Stortinget til å sanksjonere de bestemmelser om kongevalg som Kieltraktaten allerede slår fast. For Alin-skolen er Mossekonvensjonen derfor ikke en ny traktat som er statter Kieltraktaten, men en svensk bemyndigelse av at deres norske undersåtter får sammenkalle et Storting for å virkeliggjøre Kieltraktatens bestemmelser om konstitusjon og kongerett innen rammen av svensk overhøyhet over Norge. Først med den svenske kongens bifall av Novembergrunnloven mener Alin-skolen at grunnloven blir gyldig, og unionen etableres i tråd med Kieltraktaten. Etter jamlikhetsteorin forholdt det seg helt annerledes: Herman Rydin anser Stortingets kongevalg i november som unionens etableringspunkt. Kieltraktaten hadde etablert Norge som en selvstendig stat, og denne statens lovlige nasjonalforsamling valgte frivillig Karl XIII som sin konge, etter først å ha vedtatt en grunnlov som gir forsamlingen rett til å velge en ny kongeslekt for landet. Det var ifølge Aubert «ivert Fald kun en Erkjendelse af den samtidig valgte Konge - ikke nogen Erkjendelse af, at Karl XIII allerede var Konge ifølge ... Kieler-Traktaten». Ved at den svenske kongen selv formelt tok i mot kongevalget, innebar dette at han på forhånd ikke kan ha ansett seg å være Norges konge. Og ved at Stortinget vedtok union på gitte vilkår nedfelt i en ny grunnlov, opparbeidet også den lovlige svenske nasjonalforsamling en forpliktelse til å godkjenne unionen på disse vilkårene. Her mener Alin og hans elever, at Sveriges konge gjennom Mossekonvensjonen tillot nordmennene å opprette en ny stat, og at denne staten med Novembergrunnloven vedtok en grunnlov for Norge, og en unionstraktat for sammenslutning med Sverige. Den senere Riksakten i 1815 innebar ifølge denne skolen bare en lov-kodifisering av visse deler av Novembervedtakene, en samling og ordning av alle endringene i ett aktstykke slik at man slapp å måtte endre en rekke grunnlovsbstemmelser samtidig.
Tilhengerne av Jamlikhetsteorin mente tvert imot at Novembergrunnloven utelukkende var en norsk konstitusjon, som ble sanksjonert av Kongen i egenskap av å være norsk monark, og ikke som representant for Sverige - grunnloven var utelukkende et anliggende mellom det norske folk og deres valgte konge. Først med Riksakten ble unionen etter dette synet etablert, gjennom godkjennelse i begge landenes nasjonalforsamlinger. De to parlamentene inngikk en ny, folkerettslig bindende avtale som alene regulerte hvordan unionens fellesanliggender skulle avgjøres. Riksaktens innledning fastslo at den var «ej av vapnen, men av den fria övertygelsen tillvagabragt», og Aubert mente at disse formuleringene måtte betraktes som «med Flid Indsatte i statsrelslige Dokumenter for at fastslaa den nye Forenings Retsgrundlag».
Town Hill
Town Hill er et høydedrag som er det høyeste punktet på Bermuda. Det har en høyde på 76 meter over havet.
George Ramsay
George Burrell Ramsay (født 1. mars 1855 i Glasgow, død 7. oktober 1935 i Llandrindod Wells) var en skotsk sekretær/manager for Aston Villa i deres mest suksessfylte periode. Han spilte i Aston Villa fra 1874 til 1882 før han to år etter, i 1884, ble manager. Han var det helt til 1926. Da hadde han vært tilknytta klubben i over 50 år. Uten Ramsay ville trolig ikke Aston Villa ikke vært der dem er i dag.
Under Ramsay vant Aston Villa både serien og FA-cupen seks ganger. Etter at han ga seg gikk det dårligere med Villa og de rykka etter hvert ned.
Han døde i 1935 og på gravsteinen står det «Founder of Aston Villa».
NTN
Organisasjonen NTN (National Taekwon-Do Norway) ble dannet 11. oktober 2002 og ledes av Grandmaster Per Andresen, 9. Dan.
Hovedkontoret til NTN-ledelsen er i Trondheim, og er i dag den største enkeltstående stilartsorganisasjonen i taekwondo i Norge med over 11 000 medlemmer fordelt på 62 klubber.
NTN er organisert i syv forskjellige regioner i landet med én leder for hver region.
NTN er medlem av Norges Idrettsforbund, gjennom ITF-seksjonen i Norges Kampsportforbund, og har siden 2006 vært en del av ett av de tre internasjonale forbundene som kaller seg ITF (International Taekwon-Do Federation)
NTN historie
Taekwondogruppen ITF (International Taekwon-Do Federaton) deltok sammen med World Taekwondo (WT)-gruppen i forhandlingen som førte frem til dannelsen av Norges Karate og Taekwondo Forbund (NKTF) i 1984. (Norges Kampsportforbund (NKF) fra år 2000).
Taekwondodelen innen NTF (Norges Taekwon-Do forbund) utviklet seg mer og mer i retning av det IOK-anerkjente forbundet World Taekwondo. Dette førte etter hvert til en rekke konflikter mellom WT og ITF grupperingene, samt en konflikt innad i ITF-gruppen.
På en ekstraordinær kongress i NTF i 1989 oppstod det en splittelse i ITF gruppen, og 1280 av 1610 medlemmer valgte å trekke seg fra NTF og dermed ITF. Den utbrytende gruppen ønsket å forbli medlem i Norges Kampsportforbund og Norges Idrettsforbund, og stod på dette tidspunkt uten noe medlemskap i en internasjonal organisasjon.
I mars 1990 dannet gruppen grunnlaget for GTN (Global Taekwon-Do Norway) som ble en del av GTF (Global Taekwon-Do Federation), ledet av Grand Master Park Jung Tae.
Da Grand Master Park Jung Tae gikk bort i 2002, falt hele bunnen ut av GTF som organisasjon. På en ekstraordinær kongress i GTN den 11. oktober 2002 ble det enstemmig vedtatt at GTN skulle melde seg ut av GTF i Canada, og samtidig endre navn til National Taekwon-Do Norway (NTN).
Etter noen år uten internasjonal tilknytning, ble det igjen et ønske om at NTN skulle bli en del av et internasjonalt fellesskap igjen. Da seniorene i NTN hadde en sterk historie i ITF, var det den organisasjonen NTN ønsket å bli medlem av.
Saken var imidlertid noe komplisert da det var mye uro på det internasjonale planet og at tre organisasjoner mente at de representerte den ekte ITF-stilarten.
NTN valgte i 2003 å melde seg inn i den ITF-organisasjonen som ble ledet av Gen. Choi Hong His sønn Master Choi Jung Hwa. NTN ble feilinformert om organisasjonens utbredelse og hva den kunne tilby. På denne bakgrunn meldte NTN seg ut før året var omme, og var igjen uten internasjonal tilknytning.
Dette førte til at det i september 2005 ble avholdt en ekstraordinær kongress i NTN som gav styret og seniorene fullmakt til å sluttføre forhandlingene om medlemskap i ITF under ledelse av Master Tran Trieu Quan, som var den eneste organisasjonen som kunne tilfredsstille disse kravene.
NTN ble tatt opp som medlem i ITF våren 2006.
Konkurranse på nasjonalt nivå.
Norges Kampsportforbund og NTN arrangerer Norgesmesterskapet (NM) og Landsmesterskapet (LM) i ITF taekwondo på høsten (oktober-november) hvert år.
Norgesmesterskapet er forbeholdt sort-belter og Landsmesterskapet er forbeholdt farge-belter. Antall påmeldte hvert år er stadig økende, og i 2016 er det godt over 500 påmeldte utøvere fra hele landet.
Kongepokal
For første gang i Norges Kampsportforbunds historie ble kongepokalen utdelt under NM i ITF taekwondo i 2012. Pokalen har tidligere kun blitt utdelt i den olympiske grenen WT taekwondo.
Kongepokalen tildeles den utøveren som etter tildelingskomiteens vurdering er stevnets beste utøver innen senior sortbelteklassen. Det stilles flere strenge regler for utdeling av denne prisen, og det er NKFs ansvar å påse at NIFs bestemmelser om utdeling av kongepokalen blir fulgt.
Konkurranse på internasjonalt nivå
NTN er sterkt etablert høyt oppe på internasjonalt nivå i mesterskap med verdensmestere og europamestere i flere klasser.
I Zingari League
I Zingari League var en engelsk amatørfotballiga basert i Liverpool, England. Den ble gunnlagt i 1895 og spilte sin siste sesong 2005-06 da den gikk sammen med Liverpool County Football Combination og dannet Liverpool County Premier League. Den nye ligaen tok County Combinations plass i det engelske ligasystemet og som farmerliga til North West Counties Football League. Den var en gang i tiden en farmerliga til North West Counties Football League.
Hvert år fra 1919 til ligaen ble lagt ble det spilt en kamp mot Lancashire Amateur League.
Medlemsklubber
Den siste sesongen spilte fjorten lag i Premier Division, mestere ble Old Xaverians.
I Zingari Combination
I Zingari Combination var helt fra starten en liga for reservlagene i I Zingari League. Selv om den ligaen ble kagt ned fortsetter I Zingari Combination sin virksomhet, men nå med lag fra Liverpool County Premier League (og med førstelaget fra en klubb, Mexoc). Combination har vært i gang siden 1904.
DS «Sirius» (1868)
DS «Sirius» var et lasteskip bygget ved F. Schichau. Skipet ble overlevert til Georg Grunau, Königsberg, Tyskland. Det forsvant på reise mellom Dysart, Scotland og Haugesund.
34. serierunde i Premier League 2019/20
34. serierunde i Premier League 2019/20 spilles mellom tirsdag 7. og torsdag 9. juli 2020.
Tor Ahlsand
Tor Ahlsand (født 22. august 1931) er en norsk tidligere roer.
Han representerte Norge under Sommer-OL 1964, der han ble nummer 9.
Vitenskapsåret 1507
Vitenskapsåret 1507 er en oversikt over hendelser, prisvinnere, fødte og avdøde personer med tilknytning til vitenskap i 1507.
Slovenia under EM i friidrett 1998
Slovenia deltok under EM i friidrett 1998 som ble arrangert 18.–23. august 1998 i Budapest. Utøvere fra Slovenia tok en medalje under mesterskapet.
Cyd Charisse
Cyd Charisse (født 8. mars 1922, døde 17. juni 2008) var en amerikansk danser og skuespiller.
Referanser
<References/>
Litlbøvervatnet
Litlbøvervatnet er en regulert innsjø i Surnadal kommune i Møre og Romsdal.
Det naturlige utløpet mot nord til Bøvra er stengt med en steinfyllingsdam, og vannet ledes i tunnel til Solåsvatnet. Reguleringshøyden er 10 meter, og ved laveste regulerte vannstand (LRV) er 68 % av bunnarealet tørrlagt. Likevel har vatnet god reproduserende bestand av ørret, og det er ikke gitt pålegg om utsetting av oppdrettsfisk. I tillegg finnes det ørekyt og trepigget stingsild i vatnet.
EM i boksing 2006
EM i boksing 2006 (europamesterskapet i boksing) ble arrangert i Plovdiv i Bulgaria i 2006.
Jowhar
Jowhar (arabisk: جوهر‎; også transkribert Jowhaar, Jawhar, Johar, Giohar) er en by i det sørlige Somalia, ved elven Shabeelle, cirka 90 kilometer nord for hovedstaden Mogadishu. Jowhar har om lag 48 000 innbyggere. Den er hovedsete for regionen Shabeellaha Dhexe og for delstaten Hirshabelle.
Jowhar ble grunnlagt av Luigi Amadeo av Savoia og het i den italienske kolonialtiden Villaggio Duca degli Abruzzi eller Villabruzzi. Den ble regionhovedstad i midten av 1980-tallet etter at hovedstaden Mogadishu var blitt utskilt og blitt en egen administrativ enhet.
Wahnfried
Wahnfried (tysk: Haus Wahnfried) var navnet på komponisten Richard Wagners hjem i Bayreuth. Navnet er en tysk sammensetning av Wahn (villfarelse, galskap) og Fried (fred, frihet).
Villaen var finansiert av kong Ludwig II av Bayern og ble bygget fra 1872 til 1874 etter planer fra den Berlin-baserte arkitekten Wilhelm Neumann, planene ble endret i henhold til noen av Wagners egne ideer. Han og familien flyttet inn den 28. april 1874, mens huset fortsatt var under bygging. Inngravert på tvers av portalen står Wagners motto:
"«Hier wo mein Wähnen Frieden fand – Wahnfried – sei dieses Haus von mir benannt» ('Her hvor mine vrangforestillinger har funnet fred, la dette stedet få navnet Wahnfried')."
Noe som opprinnelig skapte en viss moro blant lokale byfolk.
Før og under andre verdenskrig ble Bayreuther Festspielhaus og Wahnfried hyppig besøkt av Adolf Hitler, som selv var en ivrig beundrer av Wagner, men i 1945 var stuen med rotunden og gjesterommet blitt totalt ødelagt av de alliertes bombing, sammen med to tredjedeler av resten av Bayreuth. Bøker, malerier og arkiver hadde blitt sikret på forhånd i kjelleren til Winifred Wagner-sykehuset, men en Gestapo-tjenestemann stoppet Winifred fra å fjerne historiske møbler som Wagners skrivebord, og anklaget henne for "defaitisme". Som et resultat ble disse senere ødelagt i bombingen.
Fra 1949, etter at ekspropriasjonen av festspillhuset ble opphevet, vendte Richard Wagners barnebarn Wieland Wagner, med sin kone og deres fire barn, tilbake for å bo i den beboelige delen av Wahnfried, mens Winifred bodde hos sin avdøde ektemanns, Siegfried Wagners hus ved siden av. Ved Wielands død i 1966 sluttet Wahnfried å være en bolig, etter at Wielands bror, Wolfgang Wagner, fikk målt opp huset og ba enken hans Gertrud (født Reissinger) om å betale husleie, og dermed tvang henne til å flytte ut med sine barn. Fra 1953 hadde Wolfgang blitt bosatt i et hus bygget ved siden av Bayreuther Festpielhaus, med moren Winifred værende igjen i Siegfrieds hus til hennes død i 1980.
I 1973 ga Wolfgang og Winifred Wahnfried i gave til byen Bayreuth. I løpet av de neste tre årene ble de krigs- og værskadde delene av huset restaurert til sin opprinnelige tilstand med gjenskapingen av rotunden, salongen og gjesterommet, slik at den offisielle innvielsen av Richard Wagner-museet i Bayreuth kunne gå videre som planlagt den 24. juli 1976.
En stilisert versjon av Wahnfried ble brukt til settene av regissøren Stefan Herheims nye produksjon av Parsifal under Bayreuth-festivalen i 2008.
Huset ble stengt igjen i 2010 for omfattende restaurering og renovering til en pris av 20 millioner euro. Den 26. juli 2015 var det en storslått gjenåpning av villaen, med arkivrom og en ny paviljong.
Sammen med Bayreuther Festspielhaus har Wahnfried blitt en "helligdom" for beundrere av Wagner. Besøkende kan ta en spasertur i den avsidesliggende Hofgarten, barokkparken til Bayreuths nye slott.
Wagner tilbrakte ikke de siste dagene av sitt liv i Wahnfried, og forlot Bayreuth den 6. september 1882 for sjette og siste gang til Venezia, hvor han bodde til sin død 13. februar 1883 i Palazzo Vendramin-Calergi. Wagners legeme ble fraktet til Wahnfried i en offentlig prosesjon gjennom Bayreuth den 18. februar, og han ligger begravet sammen med sin kone Cosima på eiendommen.
Berg kirke (Vestfossen)
Berg kirke var en kirke i middelalderen, som stod i Vestfossen i Øvre Eiker kommune, Viken fylke.
Kirken omtales på slutten av 1300-tallet, og var da en sognekirke. Den ble imidlertid tidlig lagt under Haug sogn, og ble dermed redusert fra kirke til kapell, og bruken avtok. Gudstjeneste ble avholdt kun 2-3 ganger i året. Kirken forfalt etter hvert, og på slutten av 1500-tallet omtales kirken som «plat ødelagt, nedbrot i grunden».
Denne altertavlen fra Berg kirke er spesiell, ettersom det trolig er denne som stod i Haug kirke, og som fikk omfattende skader i kirkebrannen der i 1818. Altertavlen overlevde heldigvis, og ble brukt i Vestfossen kapell fra 1902. Den ble restaurert i 1987, og skal tas i bruk i Vestfossen kirke.
Erik Lassen
Erik Lassen (1924–2004) var en norsk skuespiller og regissør. Han befattet seg mest med komedie og huskes blant annet fra rollen som Hjalmar i den norske komiserien Pilen flyttebyrå (1987).
Lassen filmdebuterte i en liten birolle i Svendsen går videre (1949) og hadde siden sentrale biroller i filmkomedier som Lån meg din kone (1958), Operasjon Løvsprett (1962), Operasjon sjøsprøyt (1964), Nydelige nelliker (1964) og På stigende kurs (1987). Han hadde også noen bidrag i dramatiske filmer, slik som Vildanden (1963).
Lassen hadde også noen regioppdrag, slik som Fjernsynsteatrets Festival i Venedig (1968), som han også medvirket i, og komiserien Kontorsjef Tangen (1966). Han hadde også regi på dialogen i den kjente animasjonsfilmen Flåklypa Grand Prix.
På tv huskes han fra rollen som Hjalmar i den norske komiserien Pilen flyttebyrå (1987). Han hadde også en liten rolle i thrillerserien Marerittet (1989), som var hans siste tv-opptreden.
Han var også instruktør på en rekke hørespill.
Filmografi
{| cellpadding="2" cellspacing="2" border="0" style="width: 100%;"
Jiří Pavlenka
Jiří Pavlenka (født 14. april 1992) er en tsjekkisk fotballspiller som spiller for den tyske klubben Werder Bremen.
Landslaget
Han ble tatt ut i s EM-tropp til EM i fotball 2021, men ble erstattet av Tomáš Koubek.
Messiana Tómasdóttir
Messiana Tómasdottir (født 1940 i Reykjavik) er en islandsk scenograf, dukkespiller, figur- og maskemaker og leder for figurteaterkompaniet Strengjaleikhúsid (Trådteateret). Hun har arbeidet som teaterkunstner både i Danmark og på Island. I tillegg har hun besøkt en rekke andre land i forbindelse med gjestespill og kursvirksomhet.
Hun har interessert seg særlig for figurteater for voksne, blant annet i eksperimentelle produksjoner som Bláa stúlkan (Den blå piken), som hadde premiere i 1983. Noe av det som særpreget denne produksjonen, var at den eneste teksten som ble fremført var et lite dikt. For øvrig ble stykkets handling formidlet utelukkende gjennom taust dukkespill akkompagnert av musikk komponert av Karolina Eriksdóttir. Messiana Tómasdóttir var både instruktør, scenograf og en av de tre figurspillerne i produksjonen. NRK TV viste utdrag fra Bláa stúlkan i programmet Pan samme år, og intervjuet Messiana Tómasdóttir om stykket og generelt om hennes arbeid. Hun fortalte blant annet at hun var svært opptatt av hvordan hun brukte farger i sine produksjoner, fordi ved hjelp av farger kunne forestillingen lettere berøre tilskuerne på et dypt plan. Forestillingen ble vist i Oslo i forbindelse med en festival som ble arrangert av den norske filialen av organisasjonen ASSITEJ i 1984.
Norske Kjell Matheussen er blant figurspillerne som har gått på kurs hos Messiana Tómasdóttir.
Typhloleptus
Typhloleptus er en slekt av små, rødlige eller brunlige køllebiller.
Messiana Tómasdóttir
Messiana Tómasdóttir lager også masker til teaterproduksjoner, og hadde blant annet ansvaret for maskene til Ævintýraóperan Baldursbrá, som hadde premiere i 2015.
Typhloleptus
Utseende
Disse artene er bittesmå (gjerne mindre enn 1 millimeter), lange og tynne, og ligner lite på andre køllebiller. Gruppen har før vært plassert i gruppen Aleocharinae. Kroppen er sylindrisk, gjerne gulbrun, øynene sterkt reduserte, antennene ganske korte, dekkvingene korte (omtrent så lange som et gjennomsnitts bakkroppsledd), beina ganske korte.
Messiana Tómasdóttir
Utdannelse
Hun studerte grafisk kunst på Færøyene fra 1965 til 1967, med grafikeren Elinborg Lützen som lærer. Det påfølgende studieåret fordypet hun seg i tekstil ved Det Jydske Kunstakademi i Århus i Danmark. Fra 1968 til 1969 studerte hun scenografi ved den islandske kunst- og håndverksskolen.
1. etappe av Arctic Race of Norway 2014
1. etappe av Arctic Race of Norway 2014 gikk fra Hammerfest til Nordkapp den 14. august 2014 og var 204 km lang.
Messiana Tómasdóttir
Utdannelse
I 1981 studerte hun figurteater i Charleville-Mézieres i Frankrike.
Typhloleptus
Levevis
Disse billene lever i jorda, der de graver.
1. etappe av Arctic Race of Norway 2014
Rute og referat
Åpningsetappen av Arctic Race tok rytterne 204 kilometer nordover fra Hammerfest til Nordkapp.
Messiana Tómasdóttir
Kompaniet Strengjaleikhúsid
I 1982 etablerte hun kompaniet Strengjaleikhúsid, eller på engelsk The String Theatre. Året etter satte kompaniet opp Bláa stúlkan (Den blå piken), som hadde spesialkomponert musikk av Karólína Eiríksdóttir.
Typhloleptus
Utbredelse
Slekten er utbredt i Afrika.
W. J. Smith
W. J. «Billy» Smith var sekretær/komitemedlem i Aston Villa fra august 1926 til mai 1934. Smith var den andre og siste sekretæren i Aston Villa. Jimmy McMullan tok over etter ham og var den første som hadde betegnelsen manager.
1. etappe av Arctic Race of Norway 2014
Rute og referat
Fem ryttere; August Jensen (Østerhus-Ridley), Kevin Seeldraeyers (Wanty-Groupe Gobert), Luke Davison (BMC), Davide Frattini (Unitedhealthcare) og Morten Mørland (Sparebanken Sør), dro i fra tidlig på det flate terrenget og kom opp i en ledelse på 5:45 ned til hovedfeltet.
Bruddet var samlet før de kjørte inn i Nordkapptunnelen etter 150 kilometer, men Jensen dukket opp alene på den andre siden. Seeldraeyers tok snart igjen Jensen, og paret kjørte videre mens deres bruddkamerater ble tatt igjen av hovedfeltet. Jensen ble kvitt Seeldraeyers på den nest siste stigningen, men nordmannen ble til slutt spist opp av det reduserte hovedfeltet da det gjensto 22 kilometer.
Flere angrep fulgte deretter, IAM Cyclings Mathias Brändle fikk en luke på 30 sekunder før han ble forbipassert av Belkinrytteren Lars Petter Nordhaug. Nordmannen angrep to ganger opp den siste stigningen; først ristet han vekk spurtere som Marcel Kittel og Thor Hushovd, før han fikk besøk av Alexander Kristoffs lagkamerat i Katjusja; Simon Špilak. De to ble tatt igjen med tre kilometer igjen til mål, da Nordhaug satt inn det siste støtet og syklet alene over målstreken.
Nordhaug tok med det sin første seier på to år. Davide Villella fra Cannondale vant spurten om andreplassen, mens Nordhaugs lagkamerat Steven Kruijswijk tok tredjeplassen.
Enkeltdistanse-VM på skøyter 2012 – 10000 meter herrer
Bob de Jong var regjerende mester. Lee Seung-hoon er regjerende olympisk mester. Bob de Jong og Jorrit Bergsma var de eneste med seire på 10 000 m under verdenscupen i hurtigløp på skøyter 2011/12. Førstnevnte vant også hele 5 000m/10 000m-cupen for 2012.
Nederlandske Bob de Jong forsvarte sin tittel på 10 000 m, og vant som han gjorde i 1999, 2003, 2005 og 2011.
Rekorder
Før konkurransen var gjeldende verdensrekord, mesterskapsrekord og banerekord :
Det ble ingen forbedringer på noen av disse rekordene i dette mesterskapet.
Donald Duart Maclean
Donald Duart Maclean (født 25. mai 1913 Marylebone i London, død 6. mars 1983 i Moskva) var en britisk diplomat og medlem av Cambridge Five, en spionring der medlemmene var aktive i MI5, Secret Intelligence Service (MI6) og diplomatiet og der de fungerte som spioner for Sovjetunionen under og etter den annen verdenskrig.
Bakgrunn
Donald Duart Maclean vokste opp i et sterkt politisk engasjert hjem, der de aktuelle verdsensspørsmål ble drøftet stadig vekk.
Maclean studerte ved Gresham's School i Norfolk fra 1926 til 1931. Ved Gresham's var noen av hans samtidige Jack Simon (senere baron Simon, en Law Lord), James Klugmann (1912–1977), Roger Simon (1913–2002), Benjamin Britten (1913–1976) og vitenskapsmannen og Nobellprisvinneren Sir Alan Lloyd Hodgkin. Ved Gresham's skulle alle studenter undertegne en ed om å melde fra omderes egne og andre studenters upassende tanker og gjerninger. Historikeren Roland Philipps fremholdt senere til Lapham's Quarterly at Gresham's School er hvor Donald Maclean som tenåring perfeksjonerte det forræderske dobbeltspills kunst.
Karriere, spionasje
Han ble rekruttert som spion for Sovjet da han var student ved Cambridge. Han tilhørte samme spionkvintett som Donald Maclean, Guy Burgess, Kim Philby og Anthony Blunt.
I 1934 begynte han å arbeide for Foreign Office. Under sin virksomhet ved den britiske ambassade i Paris giftet han seg i 1940 med Melinda Marling.
Han var deretter diplomat ved Storbritannias ambassade i Washington, D.C. i USA årene 1944 til 1948. Han utleverte informasjon tll KGB, blant annet om Manhattanprosjektet, det vil si om tilvirkningen av atombomben.
I 1948 ble han overflyttet til Storbritannias ambassade i Kairo i Egypt. Der ble han sjef for konsulære anliggender. På grunn av en drukkenskapssepisode ble han senst tilbake til London, for å komme seg etter et «nervesammenbrudd».
I 1950 ble han kalt til leder ved Amerika-avdelingen i Foreign Office. Der hadde han tilgang til informasjon om atomvåpenutviklingsprogrammet, materiale merket «top secret».
Arne Serck-Hanssen
Arne Serck-Hanssen (født 28. februar 1925, død 27. november 2014) var en norsk roer.
Donald Duart Maclean
Karriere, spionasje
Hans handlinger som spion er antatt å ha hatt betydning for de sovjetiske beslutningsprosesser som ledet til Berlinblokaden i 1948 og starten på Korea-krigen. Som en belønning for sine tjenester ble Maclean utnevnt til oberst i det sovjetiske KGB.
Sankt Columbas Cathach
Sankt Columbas Cathach er et irsk psalter fra like før år 600. Det er i dag hos Royal Irish Academy i Dublin, og er katalogisert som RIA MS 12 R 33. Sankt Columbas Cathach er det eldste bevarte irske manuskript med tekster fra Salmenes bok, og det tidligste bevarte eksempelet på irsk skrift. Det er skrevet på latin, og inneholder de bibelske salmene fra 30:10 til 105:13, i versjonen fra Vulgata. Det er også fortolkende rubrikker før hver salme Manuskriptet er av vellum, og inneholdt opprinnelig ca 110 sider, 58 av disse er bevart i dag. Hver side er 27 x 19 cm.
Donald Duart Maclean
Karriere, spionasje
Da det ble oppdaget at han var dobbelspion, ble han advart om dette av Kim Philby. Dermed rakk han å flykte i 1951 sammen med Guy Burgess til Moskva. Han lærte seg russisk og arbeidet som spesialist på vestverdenens økonomiske politikk.
Arne Serck-Hanssen
Han representerte Norge under Sommer-OL 1996, der han ble utslått i kvartfinalen.
Sankt Columbas Cathach
Historie
Ifølge tradisjonen skal manuskriptet ha vært laget av Sankt Columba. Finnian av Moville skal ha lånt et psalter til Columba, hvorpå Columba lagde en kopi uten Finnians tillatelse. De ble da ikke enige om hvem som hadde retten til kopien, og overkongen Diarmait mac Cerbaill dømte i tvisten med å si «Til hver ku tilhører hennes kalv, derfor til hver bok tilhører dens kopi». Columba ville ikke gi fra seg kopien, og det endte med et slag i 561 mellom Columbas og Finnians tilhengere. Denne konflikten var bakgrunnen for at Columba dro i eksil til Iona. Manuskriptet kan dateres til slutten av 500-tallet eller begynnelsen av 600-tallet, men moderne historikere fester ikke lit til at Columba skal ha skrevet det.
I middelalderen tilhørte manuskriptet ætten O'Donnel, på siste halvdel av 1000-tallet ble det laget en cumdach (skrin) til det, og det fikk tilnavnet Cathach fordi O'Donnell-ætten brukte det som en talisman før slag.
Donald Duart Maclean
Karriere, spionasje
Maclean døde av hjerteslag i 1983.
Ville ord
Ville ord er et albumet laget av den norske musikeren Frida Ånnevik.
Llaima
Llaima er en av de største og mest aktive vulkanene i Chile. Den ligger 82 km nordøst for Temuco og 663 km sørøst for Santiago de Chile, innenfor grensene av Conguillío National Park. Llaimas aktivitet har vært dokumentert siden 1700-tallet, og består av flere separate episoder av moderate eksplosive utbrudd med sporadiske lava strømmer.
Llaima, sammen med vulkanen Sierra Nevada, ligger rundt Conguillío sjøen.
Den gjennomsnittlige heving av terrenget rundt Llaima er ca. 740 moh.
Lyrikkåret 1600
Lyrikkåret 1600 er en oversikt over utgivelser, hendelser, prisvinnere og avdøde personer med tilknytning til lyrikk i 1600.
Pselaphomorphus
Pselaphomorphus er en slekt av små, rødlige eller brunlige køllebiller.
Utseende
Små, gulbrune biller, bakkroppen er mye bredere enn forkroppen. Hodet er noe snuteaktig forlenget foran. Fasettøynene er middelsstore og litt utstående. Antennene er ganske lange og kraftige, knapt kølleformede. Palpene (munnfølerne) har et mer eller mindre økseformet ytterste ledd. Brystskjoldet (pronotum) er rundet, noe bredere enn langt, med bredt avsatte sidekanter. Dekkvingene er mer eller mindre runde i omriss, mye bredere enn brystskjoldet. De to eller tre bakerste bakkroppsleddene stikker ut bak dekkvingene.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Gruppen er utbredt i den Nye verden (Mellom- og Sør-Amerika inkludert Karibia).
Eksterne lenker
Pselaphomorphus
Tom Harris
Tom Harris (født 22. august 1993) er en britisk golfspiller som representerer Man.
Idrettskarriere
Harris kom på delt fjerdeplass individuelt i De internasjonale øylekene 2011, men fikk gull i lagkonkurransen med Man. Han deltok igjen i De internasjonale øylekene 2015 på Jersey, der han fikk gull både individuelt og i lagkonkurransen.
I 2016 kom han på tredjeplass i South of England Open Amateur Championship.
I De internasjonale øylekene 2017 fikk han sølv i golf individuelt, ett slag bak sin lagkamerat Alex McAuley. I tillegg vant Man lagkonkurransen for menn.
Slovenia under EM i friidrett 1994
Slovenia deltok med sju deltakere under EM i friidrett 1994 som ble arrangert 7.–14. august 1994 i Helsingfors. Britta Bilač tok landets ene medalje under mesterskapet, en gullmedalje i høyde.
Spraglehonningeter
Spraglehonningeter er en fugl i gruppen Xanthotis i familien Honningetere (Meliphagidae). Den er endemisk til den nordlige Queensland.
Ole Jakob Bae
Ole Jakob Bae (født 16. januar 1938 på Egge, død 25. februar 2000 i Oslo ) var en norsk advokat.
Bae vokste opp i Steinkjer. Han tok juridisk embetseksamen i 1963 ved Universitetet i Oslo. Han arbeidet deretter ved Det juridiske fakultet og som dommerfullmektig i Kviteseid. Han ble advokatfullmektig i Oslo i 1966. I 1973 startet han egen praksis, samtidig som han ble høyesterettsadvokat. I 1977 ble han fast forsvarer i Høyesterett, og førte frem til sin død over 1500 saker for landets høyeste domstol. Han mottok i 2001 Espelands Honnørpris fra Den Norske Advokatforening, posthumt.